
Európsky parlament,
–	so zreteľom na návrh Komisie pre Európsky parlament a Radu (COM(2022)0454),
–	so zreteľom na článok 294 ods. 2 a článok 114 Zmluvy o fungovaní Európskej únie, v súlade s ktorými Komisia predložila návrh Európskemu parlamentu (C9‑0308/2022),
–	so zreteľom na článok 294 ods. 3 Zmluvy o fungovaní Európskej únie,
–	so zreteľom na stanovisko Európskeho hospodárskeho a sociálneho výboru zo 14. decembra 2022[footnoteRef:1], [1:  	Ú. v. EÚ C 100, 16.3.2023, s. 101.] 

–	so zreteľom na predbežnú dohodu schválenú gestorským výborom podľa článku 74 ods. 4 rokovacieho poriadku, a na záväzok zástupcu Rady, vyjadrený v liste z 20. decembra 2023, schváliť pozíciu Európskeho parlamentu v súlade s článkom 294 ods. 4 Zmluvy o fungovaní Európskej únie,
–	so zreteľom na článok 59 rokovacieho poriadku,
–	so zreteľom na stanovisko Výboru pre vnútorný trh a ochranu spotrebiteľa,
–	so zreteľom na správu Výboru pre priemysel, výskum a energetiku (A9-0253/2023),
1.	prijíma nasledujúcu pozíciu v prvom čítaní;
2.	schvaľuje spoločné vyhlásenie Európskeho parlamentu, Rady a Komisie uvedené v prílohe k tomuto uzneseniu, ktoré sa uverejní v sérii C Úradného vestníka Európskej únie; 
3.	žiada Komisiu, aby mu vec znovu predložila, ak nahrádza, podstatne mení alebo má v úmysle podstatne zmeniť svoj návrh;
4.	poveruje svoju predsedníčku, aby postúpila túto pozíciu Rade, Komisii a národným parlamentom.

P9_TC1-COD(2022)0272
Pozícia Európskeho parlamentu prijatá v prvom čítaní 12. marca 2024 na účely prijatia nariadenia Európskeho parlamentu a Rady (EÚ) 2024/... o horizontálnych požiadavkách kybernetickej bezpečnosti pre produkty s digitálnymi prvkami a o zmene nariadení (EÚ) č. 168/2013 a (EÚ) 2019/1020 a smernice (EÚ) 2020/1828 (akt o kybernetickej odolnosti)

(Keďže bola dosiahnutá dohoda medzi Európskym parlamentom a Radou, pozícia Európskeho parlamentu zodpovedá záverečnému legislatívnemu aktu, nariadeniu (EÚ) 2024/2847.)


PRÍLOHA K LEGISLATÍVNEMU UZNESENIU

[bookmark: _GoBack]Spoločné politické vyhlásenie Európskeho parlamentu, Rady a Komisie o zdrojoch agentúry ENISA pri príležitosti prijatia nariadenia Európskeho parlamentu a Rady (EÚ) 2024/2847 o horizontálnych požiadavkách kybernetickej bezpečnosti pre produkty s digitálnymi prvkami a o zmene nariadení (EÚ) č. 168/2013 a (EÚ) 2019/1020 a smernica (EÚ) 2020/1828 (akt o kybernetickej odolnosti)
Európsky parlament a Rada sa domnievajú, že týmto nariadením sa agentúre ENISA delegujú dodatočné úlohy, ktoré povedú k dodatočnej pracovnej záťaži a budú si vyžadovať dodatočné zdroje tak z hľadiska odborných znalostí, ako aj počtu odborníkov. Vzhľadom na uvedené skutočnosti a s cieľom umožniť agentúre ENISA účinný výkon úloh podľa tohto nariadenia sa Európsky parlament, Rada a Komisia domnievajú, že môže byť potrebné zvýšiť najmä jej ľudské zdroje s primeranými odbornými znalosťami. Takéto zvýšenie by sa mohlo zabezpečiť v rámci ročného postupu v súvislosti s plánom pracovných miest agentúry ENISA. Komisia, ktorá zodpovedá za vkladanie odhadov, ktoré považuje za potrebné pre plán pracovných miest agentúry ENISA, do návrhu všeobecného rozpočtu Únie v rámci rozpočtového postupu stanoveného v článku 314 ZFEÚ a v súlade s postupom stanoveným v akte o kybernetickej bezpečnosti, posúdi odhad rozpočtu pre plán pracovných miest agentúry ENISA na prvý rok po nadobudnutí účinnosti tohto nariadenia s prihliadnutím na potrebné – najmä ľudské – zdroje, aby agentúra ENISA mohla primerane vykonávať svoje úlohy podľa tohto nariadenia.

